Daft Punk

**Daft Punk** var en fransk elektronisk musikk duo dannet i Paris i 1993, bestående av Guy-Manuel de Homem-Christo og Thomas Bangalter.

De to DJ-ene fra Paris ga ut tre EP-er før de i 1997 ga ut det kritikerroste albumet *Homework*. Dette albumet gjorde sitt til at fransk house ble satt på musikkartet, og grupper som Cassius, Phoenix og Air fulgte i kjølvannet.

I 2001 kom oppfølgeralbumet *Discovery*, som også ble meget godt mottatt av den internasjonale musikkpressen.

Gruppens lydbilde kan karakteriseres som en dansegulv-orientert blanding av house, dance, electrofunk og hiphop, og er bygd opp av en kombinasjon av samples, instrumenter og synthesizere.

Deres fjerde studioalbum, Random Access Memories, har fått mye anerkjennelse og singelen "Get Lucky" fra albumet nådde topp 10 i hitlistene i 32 land. Albumet vant fem Grammy Awards i 2014. I 2016 fikk Daft Punk sin første nummer én på Billboard Hot 100 med sangen "Starboy", et samarbeid med The Weeknd. Rolling Stone rangerte dem som nummer 12 på listen over de 20 største duoene gjennom tidene.

Daft Punk skal ha åpnet dørene for french touch (sjangeren), french house og french electonica. De har tilsammen gitt ut 6 selvproduserte album: *Homework*, *Alive 1997*, *Discovery*, *Human After All,* *Alive 07 og Random Access Memories.*

Den 22. februar 2021 meldte *Variety* at Daft Punk har splittet opp, etter 28 aktive år.

## Darlin'
De dannet i 1992 den The Beach Boys-inspirerte gruppen Darlin'. De ga ut noen låter som en anmelder fra det britiske musikkmagasinet *Melody Maker* omtalte som «a bunch of daft punk». Herfra tok Bangalter og Homem-Christo navnet, og dermed var Daft Punk et faktum. Laurent Brancowitz ble senere med i det franske bandet Phoenix.

## ''Homework'' (1997)
*Homework* var deres første album, og gjorde dem svært populære. Stilen gikk i electronica og house. Deres største singel fra dette albumet var «Around the World», som er en house låt. Alle musikkvideoene fra albumet ble satt sammen i en DVD kalt *D.A.F.T. – A Story about Dogs, Androids, Firemen and Tomatoes*.

Albumet er kåret av Vice som nummer 20 på listen "The 99 Greatest Dance Albums of All Time" i 2015 og som nummer 29 av Mixmag på "The 50 most influential dance music albums of all time" i 2018. «Around the World» fikk i 2025 ble 78. på Billboard sin liste "The 100 Best Dance Songs of All Time: Staff List".

Daft Punk, “Around the World” (1997)

### Sporliste

# Daftendirekt
# Wdpk 83.7 fm
# Revolution 909
# Da Funk
# Phœnix
# Fresh
# Around The World
# Rollin' & Scratchin'
# Teachers
# High Fidelity
# Rock'n Roll
# Oh Yeah
# Burnin'
# Indo Silver Club
# Alive
# Funk Ad

## ''Discovery'' (2001)
*Discovery* var det andre albumet, og denne gangen var Daft Punk blitt forvandlet til roboter. Duoen forklarte det med at de 9. september 1999 hadde hatt en eksplosjon i studioet sitt. De måtte til legevakten og endte til slutt opp med å se ut som roboter. Mesteparten av *Discovery* ble spilt inn etter denne hendelsen, noe som gjorde at albumet bar et preg av en blanding av menneske og maskin. Etter dette opptrådte Daft Punk sjelden offentlig og svært sjelden uten maskering.

Albumet er kåret av Vice som nummer 1 på listen "The 99 Greatest Dance Albums of All Time" i 2015 og også som nummer 1 av Rateyourmusic på listen "Top Dance albums of all time". «One More Time» fikk i 2025 en tredjeplass på Billboard sin liste "The 100 Best Dance Songs of All Time: Staff List". 

### Sporliste

# One More Time
# Aerodynamic
# Digital Love
# Harder, Better, Faster, Stronger
# Crescendolls
# Nightvision
# Superheroes
# High Life
# Something About Us
# Voyager
# Verdis Quo
# Short Circuit
# Face to Face
# Too Long

## ''Human After All'' (2005)

Daft Punks tredje studioalbum hevdet at de var mennesker når alt kom til alt. Albumet kan stilistisk sees på som en blanding mellom gruppens første album *Homework* og det andre disco-inspirerte albumet *Discovery*.

Året etter kom den veldig eksperimentelle filmen *Daft Punk's Electroma*, som handlet om to roboter som prøvde å bli mennesker.

### Sporliste

# Human After All
# The Prime Time of Your Life
# Robot Rock
# Steam Machine
# Make Love
# The Brainwasher
# On/Off
# Television Rules the Nation
# Technologic
# Emotion

## ''TRON: Legacy'' (2010)
*[[Tron – Legacy (filmmusikk)|TRON: Legacy]]* ble gitt ut på Walt Disney Records desember 2010 og var musikken fra . Dette var Daft Punks første score. Filmmusikken fremstår som en unik blanding av elektronisk og klassisk filmmusikk. Daft Punk samlet sammen et orkester bestående av noen av verdens fremste musikere og spilte inn musikken i et studio i London. Musikken ble arrangert for orkesteret av Joseph Trapanese. I 2011 ble det sluppet et remixalbum, *TRON: Legacy Reconfigured*.

### Sporliste

# Overture
# The Grid
# The Son Of Flynn
# Recognizer
# Armory
# Arena
# Rinzler
# The Game Has Changed
# Outlands
# Adagio For Tron
# Nocturne
# End Of Line
# Derezzed
# Fall
# Solar Sailer
# Rectifier
# Disc Wars
# C.L.U.
# Arrival
# Flynn Lives
# Tron: Legacy (End Titles)
# Finale

## ''Random Access Memories'' (2013)
*[[Random Access Memories]]* er Daft Punks fjerde studioalbum og ble sluppet i Norge 20. mai 2013. Navnet viser til databegrepet Random Access Memory, også kjent som RAM. Albumet inneholder tretten spor. Dette blir duoens første studioalbum siden Human After All fra 2005, og deres første album utgitt på Columbia Records. Etter mye rykter bekreftet Daft Punk 26. februar 2013 at de skulle slippe et fjerde studioalbum. Den 3. mars ble et femtensekunders lydklipp og duoens logo vist på amerikansk TV. Senere dukket det opp et klipp til. Begge spredte seg fort på internett.

Daft Punk ønsket å plukke opp «vestkyst atmosfæren» (the west coast vibe) og at albumet skulle preges av mer menneskelig og mindre elektronisk atmosfære. Daft Punk brukte en rekke musiker og begrenset bruken av elektroniske instrumenter. Albumet har blitt beskrevet av musikk kritikere som et discoalbum, men det har innflytelse fra progressiv rock og pop. Albumet inneholder samarbeid med Giorgio Moroder, Panda Bear, Julian Casablancas, Todd Edwards, DJ Falcon, Chilly Gonzales, Nile Rodgers, Paul Williams, Nathan East og Pharrell Williams. Albumet har til tross for sitt helhetlig uttrykk veldig forskjellige spor og mange av sporene er med vokal. For eksempel har sporet "Giorgio by Moroder" en monolog hvor Giorgio Moroder snakker om sitt liv og musikalske karriere. Albumet ble utgitt som CD, vinyl og som digital lydfil.

*Random Access Memories* ble Daft Punk sitt første album som toppet US Billboard 200, og solgte over 339.000 eksemplarer i sin første salgsuke. Siden har den blitt platinaplate fra Recording Industry Association of America (RIAA). Det toppet også hitlistene i tjue andre land. Singelen "Get Lucky" (med vokal av Pharrell Williams) var en suksess blant kritikerne og kommersiell, og den toppet hitlistene i over tretti land og ble en av de mest solgte digitale singlene gjennom tidene. Albumet fikk stor anerkjennelse, og dukket opp på flere lister over årets beste album, og vant i flere kategorier på Grammy Awards 2014, inkludert Årets Album, Beste Dance / Electronica Album og Best Engineered Album. "Get Lucky" vant også prisene for Record of the Year og Beste Pop Duo / Group Performance. I 2020 rangerte Rolling Stone albumet som nummer 295 på listen over "500 Greatest Albums of All Time" og det er rangert som nummer 17 av Rateyourmusic på listen "Top Dance albums of all time". Albumet har også hevdet seg godt på lister som omfatter pop generelt, som Ourmusicworld sin liste fra 2024 over "30 Best Dance Pop Albums of All Time: You Can’t Miss" hvor det nådde en 25. plass med begrunnelsen: *Random Access Memories* av Daft Punk er et sjangerbrytende album som hyller røttene til dance-pop og elektronisk musikk. Samarbeid med artister som Pharrell Williams på «Get Lucky» og «Instant Crush» viser frem Daft Punks evne til å blande retro-vibber med futuristiske lyder, noe som har gitt kritikerros og kommersiell suksess.

### Sporliste

# Give Life Back to Music
# The Game of Love
# Giorgio by Moroder
# Within
# Instant Crush
# Lose Yourself to Dance
# Touch
# Get Lucky
# Beyond
# Motherboard
# Fragment of Time
# Doin' it Right
# Contact

## The Weeknd og Junior Kimbrough
I 2016 ga kanadiske The Weeknd ut låta "Starboy" med Daft Punk. Sangen ble nummer 1 på Billboard Hot 100, og ble Daft Punk sin første nummer én hit i USA. Senere samme år kom også The Weeknd ut med  "I Feel It Coming", også den med Daft Punk, og den ble topp nummer fire. 

I 2021 ga den amerikanske blues musikeren Junior Kimbrough ut "I Gotta Try You Girl", et langt spor 15:36, hvor Daft Punk medvirket. 

## Utgivelser

### Studioalbum
**Homework* (1997)
* ** (2001)
* *Human After All* (2005)
**[[Random Access Memories]]* (2013)

### Livealbum

* *Alive 1997* (2001)
* *Alive 2007* (2007)

### Filmalbum

**[[Tron – Legacy (filmmusikk)|TRON: Legacy]]* (2010)
* *TRON: Legacy Reconfigured* (2011)

### Video

* *D.A.F.T. – A Story about Dogs, Androids, Firemen and Tomatoes* (DVD/VHS, 1999)
* *Interstella 5555* (Movie, DVD, 2003)
* *Daft Punk's Electroma* (DVD, 2006)

### Andre utgivelser

* *Daft Club* (Remix LP) (2003)
* *Musique Vol. 1 – 1993–2005* (2006)
* *Human After All Remixes (Utgitt kun i Japan)* (2006)

## Referanser


## Eksterne lenker
* 
* 
*